གྲུབ་པར་དྲན་པ་ཙམ་བྱའོ། །དེ་ལྟར་ན་ཐབས་
ཀྱི་རྒྱུད་དག་པར་བྱ་བའི་སྐད་ཅིག་མ་གསུམ། ཤེས་རབ་ཀྱི་རྒྱུད་དག་བྱ་བའི་སྐད་ཅིག་མ་
གསུམ། སོ་ སོའི་རྒྱུད་དག་པར་ བྱ་བའི་སྐད་གཅིག་མ་གཅིག་སྟེ། སྐད་གཅིག་
བདུན་པོ་ལ་རླུང་ལྡང་འཇུག་དང་བསྟུན་ཀྱང་མི་དགོས་ལ། ཐུན་རྣམས་དཀྱུས་བཞིན་
བྱ།
མ་
གཉིས་པ་ལམ་དེ་བསྒོམས་པ་ལས་བྱུང་བའི་ལྟ་བ་ཤིན་ཏུ་རྣམ་པར་དག་
པའི་དེ་ཁོ་ན་ཉིད་མས་བརྟན་པའི་དགའ་བ་བཞི་ནི། རླུང་ལ་གནད་དུ་བསྣུན་པ་
ལས་སྐྱེ། ལུས་ངག་ཡིད་གསུམ་གྱི་སྟེང་དུ་སྐྱེ། རང་གི་ངོ་བོ་བདེ་སྟོང་དུ་སྐྱེའོ། །དེ་
ལ་གསུམ། ལུས་ལ་ཕན་འདོགས་པའི་ཕན་ཡོན། སེམས་ལ་ཕན་འདོགས་པའི་
ཕན་ཡོན། ལུས་སེམས་གཉིས་ཀ་ལ་ཕན་འདོགས་པའི་ཕན་ཡོན་ནོ། །དང་པོ་ནི།
རྒྱུ་ མཐུན་ པས་ ནི་ སྐྲ་ དཀར་ འཇོམས། །རྣམ་པར་སྨིན་པས་སྟོབས་སྟེར་བྱེད། །
སྐྱེས་བུ་བྱེད་པས་རྣམ་པར་འཕེལ། །དྲི་མ་མེད་པས་འཆི་མེད་འགྱུར། །ཞེས་པའི་
དོན་དྭངས་མ་ལྟེ་བར་བརྟན་ཙ་ན་ལྟེ་བ་མེ་ལོང་གི་ངོས་ལྟར་འཇམ་ཞིང་སྐྲ་དཀར་
དང་གཉེར་མ་སངས། སྙིང་གར་བརྟན་ཙ་ན་སྲེད་མེད་ཀྱི་བུ་དང་གླང་པོ་ཆེའི་
- 185 -

མཁྱེན་བརྩེའི་འོད་སྣང་ལས། པཎ་ཆེན་ངག་དབང་ཆོས་གྲགས་ཀྱི་གསུང་སྐོར།
སྟོབས་ཀྱིས་ཀྱང་མི་ཐུབ། མགྲིན་པར་བརྟན་ཙ་ན་ལྕེ་རྣམ་པར་འཕེལ་ཏེ་མཛོད་
སྤུར་སླེབ། སྤྱི་བོར་བརྟན་ཙ་ན་ལོ་སྟོང་ལ་སོགས་པ་ཐུབ་བོ། །སེམས་ལ་ཕན་
འདོགས་པ་ནི། དྭངས་མ་ལྟེ་བར་བརྟན་ཙ་ན་བདེ་སྟོང་གི་ཏིང་ངེ་འཛིན་བདག་
རྒྱུད་ལ་འཆར་བ་ཙམ་སྙིང་གར་བརྟན་ཙ་ན་སྣང་བའམ་དངོས་པོ་བདེ་སྟོང་དུ་
འཆར། མགྲིན་པར་བརྟན་ཙ་ན། མྱ་ངན་ལས་འདས་པའི་ཆོས་བདེ་སྟོང་དུ་འཆར།
སྤྱི་བོར་བརྟན་ཙ་ན་ འཁོར་འདས་ཀྱི་ཆོས་ཐམས་ཅད་བདེ་སྟོང་དུ་འཆར་རོ། །
ལུས་སེམས་གཉིས་ཀ་ ལ་ཕན་འདོགས་པ་ནི། ཡང་བྱང་སེམས་ལྟེ་ བར་ བརྟན་
པའི་ཚེ་འགྲོ་བ་ཐམས་ཅད་ཀྱི་སྙིང་དུ་སྡུག་ཅིང་ཡིད་དུ་འོང་། སྙིང་གར་བརྟན་པའི་
ཚེ་མངོན་པར་ཤེས་པ་ཅུང་ཟད་འཆར། མགྲིན་པར་བརྟན་པའི་ཚེ་འཇིག་རྟེན་གྱི་
ཁམས་ཀྱི་རོ་ཐམས་ཅད་ལ་ལོངས་སྤྱོད་ནུས། སྤྱི་བོར་བརྟན་པའི་ཚེ་རྫུ་འཕྲུལ་ཅུང་
ཟད་སྟོན་ནུས་སོ། །
གསུམ་པ་གྲུབ་མཐའ་བདེ་སྟོང་རྒྱ་ཆེ་བ་ནི། དེ་ལྟར་འཇིག་རྟེན་པའི་ལམ་
དུ་ལྟ་བ་ཤིན་ཏུ་རྣམ་པར་དག་པའི་དེ་ཁོ་ན་ཉིད་གོམས་པ་ལ་བརྟེན་ནས་ས་བཅུ་
གསུམ། ཕྱེད་ལ་འཁོར་འདས་ཀྱི་ཆོས་ཐམས་ཅད་བདེ་སྟོང་གི་ཡེ་ཤེས་གཅིག་གི
ངང་དུ་རོ་གཅིག་པར་རྟོགས་ཏེ་བླང་བྱ་དང་དོར་བྱ། སྤང་བྱ་དང་ཐོབ་བྱ་ཐ་དད་
མེད་པར་འགྱུར་བའོ། །
བཞི་པ་འདའ་ཀ་མ་ལམ་ཕྱག་རྒྱ་ཆེན་པོ་ནས་འཕོ་བ་ནི། གལ་ཏེ་ཚེ་འདི་
ལ་གྲུབ་མཐའ་མ་སྙོམས་པར་ལྟ་བ་བསྒོམ་འཕྲོ་ལ་འཆི་བའི་དུས་བྱེད་པ་འདྲ་ན།
འདའ་ཀ་མའི་གདམས་ངག་དགོས་ཏེ། དེ་ལ་སྦྱང་བ། གོམས་པ་ལས་ལ་སྦྱར་
བའོ། །དང་པོ་ནི། སྤྱིར་རླུང་སྦྱོར་བདུན་པོ་མཐར་ཕྱིན་ན་ཏིང་ངེ་འཛིན་ལ་སེམས་
- 186 -

གསུང་ངག་རིན་པོ་ཆེའི་དངོས་གཞིའི་ཁྲིད་རིམ་རྒྱུད་གསུམ་སྙིང་པོའི་ལེགས་བཤད།
བཀོལ་དུ་བཏུབ། ནད་རྙིང་པ་འབྱོངས། གསར་པ་མི་སྐྱེ། ཚེ་རིང་དུ་ཐུབ། འཕོ་བ་
ཚེགས་མེད་པར་ཐེབས་གསུངས་སོ། །དེས་ན་རླུང་སྦྱང་བ་ནི། ཟླ་བ་གང་ཡང་
རུང་བའི་ཚེས་གཅིག་ལ་ཐུན་བཞིའི་ངེས་པས་སྲོལ་རྩོལ་གྱི་རླུང་ཁུགས་པར་བཅུ་
བདུན་སྦྱང་། དེ་བཞིན་དུ་ཞག་ཉི་ཉུ་རྩ་གཅིག་གི་བར་ལ་ཉི་མ་རེ་རེ་ལ་ཁུག་པ་རེ་
བར་
རེ་སྤེལ་ཏེ་ཁུག་པ་སུམ་ཅུ་སོ་བདུན་དུ་འགྱུར་རོ། །ཡང་ཞག་ཉེར་གཅིག་གི་བ
དུ་ཉི་མ་རེ་ལ་ཁུགས་པ་རེ་རེ་ཕྲི་སྟེ་སྔ་མའི་ཚད་དུ་ཕབ་བོ། །དེ་ལྟ་བུའི་ཚུལ་གྱིས་
རྒྱུ་བ་གསལ་བ་དང་། རྣམ་པར་ངེས་པ་མ་བྱུང་གི་བར་དུ་བསླབ་བོ། །གོམས་པ་
ལ་གཉིས། སྒྲ་ལ་གོམས་པར་བྱ་བ་དང་། ཡི་གེ་ལ་གོམས་པར་བྱ་བའོ། །དང་པོ་
ནི། ལུས༌ཙོག༌པུར༌གནད༌ལ༌ཕབ་ལ། བསམ་གཏན་གྱི་ཡན་ལག་སྔོན་དུ་ འགྲོ་
བས། ཧིཀ་ཅེས་པ་ཉི་ཤུས་མགྲིན་པར་དྲང་བ་དང་། ཀ་ཧིཀ་ཅེས་པ་ཉི་ཤུས་ངལ་
གསོ་བ་གཉིས་སྤེལ་ཞིང་བྱ། ཉེར་གཅིག་པ་ལས་ལ་སྦྱོར་བའི་དུས་སུ་བྱའི་སྦྱོང་
བའི་དུས་བྱས་ན། ཚེ་ཐུང་དུ་འགྲོ་གསུངས། དེ་ལྟར་ཐུན་བཞིའི་ངེས་པས་གནད་
ཟིན་ཟིན་སྦྱངས་ཏེ། གནད་ཟིན་པའི་ཚད་ནི། དེ་དྲན་པ་ཙམ་གྱིས་བ་སྤུ་ལྡང་བ་
དང་། སྙིང་ག་ཚ་ལམ་ལམ་པ་དང་། མགོ་བོ་འགས་པ་ལྟ་བུ་འབྱུང་བའོ། །ཡི་གེ་
ལ་གོམས་པར་བྱ་བ་ལ་གཉིས་ཏེ། ཕྱིའི་ཡི་གེ་ལ་གོམས་པར་བྱ་བ་དང་། ནང་གི་
ཡི་གེ་ལ་གོམས་པར་བྱ་བའོ། །དང་པོ་ནི། སྒོ་རྣམས་ཡི་གེས་དགག་པར་བྱ་སྟེ།
བཤང༌ལམ༌དུ་ཧཱུྃ་དཀར་པོ་མགོ་གྱེན་བལྟ། གཅི་ལམ་དུ་མྨཾ་སེཪ་པོ་མགོ་གྱེན་
བལྟ། ལྟེ་བར་ཧཱུཾ་དམར་པོ་མགོ་སྤྲོད། ལྕེ་ཆུང་གི་རྩ་བར་སུཾ་དཀར་པོ་མགོ་སྤྲོད།
སྣ་བུག་གཉིས་སུ་ཡུཾ་སྔོན་པོ་མགོ་སྤྲོད་རེ་རེ། མིག་གཉིས་སུ་ཧཱུཾ་སྔོན་པོ་འཁྲིལ་མ་
རེ་རེ། རྣ་བ་གཉིས་སུ་ཡུཾ་དམར་པོ་རེ་རེ། མཛོད་སྤུར་མྨཾ་སེར་པོ་མགོ་ཐུར་བལྟ།
- 187 -

མཁྱེན་བརྩེའི་འོད་སྣང་ལས། པཎ་ཆེན་ངག་དབང་ཆོས་གྲགས་ཀྱི་གསུང་སྐོར།
ཚངས་བུག་ཏུ་ཧཱུྃ་དཀཪ་པོ་མགོ་ཐུར་བལྟ། འདི་ཐམས་ཅད་ལ་ཟླ་བའི་གདན་
དང་། མགོ་སྤྲོད་གཉིས་ཀྱི་བར་ཟླ་བས་བཅད་པར་བསྒོམ། མིག་གསལ་ན་སྒོ་མི་
ཁེགས་སོ། །འདི་ རང་བཞིན་དུ་ བསྒོམས་ པས་ བསྲུང་ བར་ ཡང་ འགྲོ་ གསུངས།
ནང་གི་ཡི་གེ་ལ་གོམས་པར་བྱ་བ་ནི། འཁོར་ལོ་བཞི་ལ་བརྟན་པའི་ཙཎྜ་ལཱི་དང་
འདྲ་བ་ལས། ཁྱད་པར་ནི་རྩ་རོ་རྐྱང་གཉིས་སུ་ཧ་དང་ཀྵ་སྤངས་པའི་ཀཱ་ལི་སུམ་ཅུ་
རྩ་གཉིས་ཁ་དོག་དཀར་པོ་མགོ་ཐུར་བལྟ་གཉིས་གཉིས་ཀྱི་བར་དུ་ཨཱ་ལི་བཅུ
དྲུག་ཁ་དོག་དམར་པོ་མགོ་གྱེན་ལ་བལྟ་བ་རེ་རེ་སྤེལ་མར་བཀོད་པས་གཟུང་
་་གསལ་
འཛིན་གྱི་རྣམ་རྟོག་གི་ལམ་བཀག་སྟེ། རླུང་རྩོལ་བའི་དུས་སུ་མས་ཡར་ག
གདབ། སྲོག་ གི་ དུས་ སུ་ ཡས་ མར་ གསལ་ བཏབ་ སྟེ། ཡིག་ འབྲུ་རྣམས་ ལག་
མཐིལ་གྱི་རི་མོ་བལྟ་བ་ལྟར་གསལ་བར་མ་གྱུར་གྱི་བར་དུ་གོམས་པར་བྱའོ། །
ནང་གི་སྒོ་ཡི་གེགས་བཀག་པ་འདི་བཞི་པ་འབའ་ཞིག་གི་ཐུན་མོང་མ་ཡིན་པ་ལ་
དགོས་ཀྱི། འཕོ་བ་གཞན་རྣམས་ལ་མི་དགོས་སོ། །འཆི་ལྟས་བྱུང་ནས་མ་བསླུས་
ན་ལས་ལ་སྦྱར་བ་ལ་བདེ་འགྲོ་ལ་སྦྱར་བ། གྲོང་གཞན་ལ་སྦྱར་བ། གླིང་དང་སྐྱེ་
གནས་གཞན་ལ་སྦྱར་བ། ལམ་ཕྱག་རྒྱ་ཆེན་པོ་ལ་སྦྱར་བ་སྟེ་བཞི་ལས། དང་པོ་
གསུམ་ནི་དབང་བཞི་ཆར་གྱི་ཐུན་མོང་བ་སྟེ། ཉམས་སུ་ལེན་ཚུལ་གཞན་དུ་ཤེས་པར་
io E
བྱའོ། །
བཞི་པ་འབའ་ཞིག་གི་ཐུན་མོང་མ་ཡིན་པ་ནི། བསམ་གཏན་གྱི་ཡན་ལག་
སྔོན་དུ་འགྲོ་བས། ལུས་སྐྱིལ་ཀྲུང་དུ་གནད་ལ་ཕབ་པ་ལ་དང་པོར་ཕྱིའི་སྒོ་ཐམས་
ཅད་ ཡི་ གེས་བཀག །དེ་ནས་ནང་ གི་ སྒོ་ ཐམས་ ཅད་ ཀྱང་ སྔར་ བཞིན་ ཡི་ གེས
བཀག་ལ་རླུང་ཕྱིར་འབྱུང་བའི་དུས་སུ་ཕྱི་དབྱིབས་ཀྱི་ཨ་ནས་སྤྱི་བོའི་ཧཾ་གི་བར་དུ་
- 188 -

གསུང་ངག་རིན་པོ་ཆེའི་དངོས་གཞིའི་ཁྲིད་རིམ་རྒྱུད་གསུམ་སྙིང་པོའི་ལེགས་བཤད།
རླུང་དབུ་མར་ཡིད་ཀྱིས་འགྲོ་བར་བསམ། ནང་དུ་འཇུག་པའི་དུས་སུ་སྤྱི་བོའི་ཧཾ་
ནས་ཕྱི་དབྱིབས་ཀྱི་ཨ་ཡི་བར་དུ་དབུ་མ་ནས་འགྲོ་བར་བསམ། དེ་ལྟར་དངོས་སུ་
ཁ་སྣ་ནས་རྒྱུ་ཡང་ཡིད་ཀྱིས་དེ་ལྟར་བསམས་པས་འཆི་ཁར་རང་གི་ངང་གིས་དབུ་
མར་འཇུག་པ་དང་། བདག་ཉིད་ཀྱིས་བསྒོམ་པ་གཉིས་མཐུན་ནས་སྲོག་རྩོལ་རླུང་
དབུ་མར་ཟད་དེ། ལམ་མཆོག་དེར་ཐིམ་ནས་རླང་གི་འགྲོས་རིམ་གྱིས་ཐིམ་པར་
འགྱུར་ལ། དེའི་སྟོབས་ཀྱིས་རྩ་དང་ཡི་གེ་དང༌། ཁམས་བདུད་རྩི་རྣམས་ཀྱི་སྟོབས
ཀྱང་དབུ་མར་ཞུགས་ནས་ཕྱག་རྒྱ་ཆེན་པོ་བདེ་སྟོང་ཤིན་ཏུ་རྣམ་པར་དག་པའི་དེ་
ཁོ་ན་ཉིད་མངོན་དུ་གྱུར་ཏེ། སྔར་གྱི་ཉམས་མྱོང་དང་འདྲིས་པའི་ཚུལ་གྱིས་གྲུབ་
མཐའ་སྙོགས་པའམ་རིག་པ་འཛིན་པ་ལ་སོགས་པར་འགྱུར་རོ། །
ལྔ་ པ་ བར་ དོ་ བདེ་ སྟོང་ མཆོག་གི་ཡེ་ཤེས་ནི། གལ་ཏེ་འདའ་ ཀ་ ལ་ མི་
ཐེབས་པ་འདྲ་ན། གང་ཟག་ཐ་མའི་ལམ་བར་དོའི་གདམས་ངག་དགོས་པས། དེ་
སྦྱང་བའི་ཚུལ་ལ་གཉིས་ལས། སྔོན་འགྲོ་ནི་བདག་ལ་མཐར་ཐུག་དེ་ཁོ་ན་ཉིད་དུ་
ཆོས་ཐམས་ཅད་ཤིན་ཏུ་རྣམ་དག་སྟོན་པའི་བླ་མ་རྡོ་རྗེ་སློབ་དཔོན་སྙིང་པོ་རྡོ་རྗེ་ངོ་
བོ་ཉིད་སྐུ་དྲན་པ། དེས་བསྟན་པའི་ལམ་རྡོ་རྗེ་རྦ་རླབས་དྲན་པ། དེ་ལས་བྱུང་བའི
ལྟ་བ་ཤིན་ཏུ་རྣམ་པར་དག་པའི་དེ་ཁོ་ན་ཉིད་མས་བརྟན་པའི་དགའ་བ་དྲན་པ་སྟེ་
གསུམ་འབྲེལ་བ་ཅན་དུ་དུས་ཀྱི་ངེས་པ་གཅིག་ལ་དྲན་པར་བྱ་སྟེ། རྨི་ལམ་གྱི་
རྐྱེན་གྱིས་ཀྱང་དེ་གསུམ་དྲན་པ་མ་བྱུང་གི་བར་དུ་བསླབ་བོ། །དངོས་གཞི་ནི། དེ་
ལྟར་གོམས་པའི་དབང་གིས་བར་དོའི་རྐྱེན་བདུན་ཤར་བ་ན་ཡང་སྔར་གྱི་དྲན་པ་
གསུམ་འབྱུང་ཞིང་། བསྣམ་བྱ་ལྔ་ཡང་རྩ་གསུམ་དུ་རླུང་ལྡང་འཇུག་གནས་གསུམ་
བྱེད་པར་འཆར་ཞིང་། མཐར་རྩ་གཉིས་ཀྱང་དབུ་མར་རོ་གཅིག །རླུང་གཉིས་ཀྱང་
- 189 -

མཁྱེན་བརྩེའི་འོད་སྣང་ལས། པཎ་ཆེན་ངག་དབང་ཆོས་གྲགས་ཀྱི་གསུང་སྐོར།
གནས་པར་ རོ་གཅིག ། །རྟེན་འབྲེལ་དེས་སྣང་བ་དང་བདག་གི་ སེམས་ ཀྱང་ རོ་
གཅིག་པར་གྱུར་ནས་བར་དོ་ཉིད་དུ་རིག་པ་འཛིན་པ་ལ་སོགས་པར་འགྱུར་རོ།
།
དྲུག་པ་འབྲས་བུ་ངོ་བོ་ཉིད་ཀྱི་ སྐུ་རང་བཞིན་གྱིས་ལྷུན་གྲུབ་ནི། འབྲས་
བུའི་སྐབས་ཉིད་དུ་འཆད་པར་འགྱུར་རོ། །
གསུམ་པ་མཐར་ཐུག་སྐུ་ལྔ་མངོན་དུ་འགྱུར་བའི་ཚུལ་ནི། ལུས་ཐབས་རྒྱུད་
མཐར་ཕྱིན་པས་འབྲས་བུ་མཐར་ཐུག་ཐོབ་སྟེ། རྟེན་དཀྱིལ་འཁོར་བཞི་གནས་
གྱུར་པའི་དུས་ཉིད་ན་བརྟེན་པ་ཀུན་གཞི་ཉིད་ཀྱང་གནས་གྱུར་པས་དྲི་མ་བག་
ཆགས་དང་བཅས་པ་སྤངས་ཏེ་སྐུ་བཞི་དང་སྒྲིབ་བྲལ་ཤིན་ཏུ་རྣམ་དག་ངོ་བོ་ཉིད་
ཀྱི་སྐུ་ཡང་མངོན་དུ་གྱུར་ཏེ། སྐུ་ལྔ་མངོན་དུ་བྱེད་ཅིང་དེ་ཙམ་ན་དབྱིངས་ནས་ཡེ་
ཤེས་མཉམ་པ་ཉིད་དེ་ལས་མ་གཡོས་བཞིན་དུ་གཞན་དོན་གྱི་ཆེ་བ་ལོང་བས་
མིག་ཐོབ་པ་དང་། འོན་པས་སྒྲ་ཐོས་པ་ལ་སོགས་པ་དང༌། སེམས་ཅན་རྣམས་ཀྱི
ཁམས་དང་། བསམ་པ་དང་། བག་ལ་ཉལ་དང་། རྗེས་སུ་མཐུན་པར། གང་ལ་
གང་འདུལ་གྱི་སྐུ་དང་ གསུང་ གིས་ཆོས་ཀྱི་སྒོ་བསམ་གྱིས་མི་ཁྱབ་པ། རྒྱུན་མི་
འཆད་པ་རྟག་ཏུ་གསུང་བ་སོགས་སེམས་ཅན་ཀྱི་དོན་འབད་མེད་དུ་འབྱུང་བའི་
རྟེན་འབྲེལ་ཐམས་ཅད་མངོན་དུ་གྱུར་པའོ།། །།
༈ གསང་ཆེན་རྒྱུད་སྡེའི་ངེས་གསང་མཐའ་ཡས་པ། །གྲུབ་ཆེན་བི་ རཱུའི་
ཞལ་བཟང་བུམ་པ་རུ། །བདུད་རྩིའི་བཅུད་ཀྱིས་གཏམས་འདི་སྐལ་ལྡན་ཀུན། །
འཆི་མེད་མཆོག་ལ་འགོད་པའི་ལམ་བཟང་ཡིན། །འདི་དེ་ས་སྐྱའི་རྗེ་བཙུན་རིམ་
པ་ལས། །བརྒྱུད་དེ་ཨེ་ཝཾ་པ་ཡི་ཞལ་གྱི་སྒོར། །ལྷུང་བས་ལེགས་བཤད་རླབས་
ཕྲེང་ཕྱོགས་བརྒྱད་དགོད། །ཕྲིན་ལས་དཔལ་གྱིས་འཛམ་གླིང་ཕྱུར་བུར་གང་། །
- 190 -

གསུང་ངག་རིན་པོ་ཆེའི་དངོས་གཞིའི་ཁྲིད་རིམ་རྒྱུད་གསུམ་སྙིང་པོའི་ལེགས་བཤད།
བདག་གིས་འདིར་འབད་ཚིག་དང་དོན་གྱི་ཆ། །རྒྱུད་གསུམ་མཛེས་རྒྱན་ཉིད་ལས་
གཞན་མ་མཆིས། །འོན་ཀྱང་ཉམས་བླང་བ་དང་འཆད་བདེའི་ཕྱིར། །ཉམས་ལེན་
དམིགས་པའི་ཚོགས་རྣམས་ཕྱོགས་གཅིག་བསྒྲིགས། །འདིར་བྲིས་པ་ལ་ཉེས་གང་
མཆིས་པ་དེ། །ཐོག་མེད་དུས་ཀྱི་སྡིག་དང་ལྷན་ཅི་བཤགས། །བདག་ཉིད་བདག་
དང་སྐལ་བ་མཉམ་རྣམས་ལ། །ཕན་པར་བསམ་པའི་ལྷག་བསམ་དག་པ་ཡིས། །
བགྱིས་པའི་རྣམ་དཀར་དགེ་ཚོགས་མཆོད་སྤྲིན་འདི། །ཀུན་བཟང་མཆོད་སྤྲིན་ལྟ་
བུར་བློས་སྤྲུལ་ནས། །རྟག་ཏུ་བླ་མའི་ཚོགས་ལ་འབུལ་བགྱིས་ཏེ། །བདག་དང་
འགྲོ་འདིའི་ཅི་བསམ་དོན་ཀུན་སྩོལ། །དེ་ལྟར་གསུང་ངག་རིན་པོ་ཆེ་ལམ་འབྲས་
བུ་དང་བཅས་པའི་དངོས་གཞིའི་ཁྲིད་རིམ། རྒྱུད་གསུམ་སྙིང་པོའི་ལེགས་བཤད་
འདི་ནི་ཡོངས་འཛིན་ཐམས་ཅད་མཁྱེན་པ་མང་ཐོས་ཀླུ་སྒྲུབ་རྒྱ་མཚོའི་ཞལ་སྔ་
ནས་ལས། ལམ་འདི་ཆ་ལག་དང་བཅས་པའི་བཀའ་དྲིན་ཐོག་མར་ནོས་ཤིང༌།
སླར་ཡང་དོན་གྱི་སླད་དུ་མཚན་ནས་སྨོས་ཏེ། མཁན་ཆེན་རིན་པོ་ཆེ་དབང་ཕྱུག་
དཔལ་བཟང་ལ་ལམ་འདིའི་བཀའ་དྲིན་ཆ་ཚང་བར་ནོས་པས། དབང་གི་ཆུ་བོ་མ་
ནུབ་པ་སོགས་སྙན་བརྒྱུད་བཞི་ལྡན་གྱི་སྐལ་བ་བཟང་པོར་གྱུར་པ། དགེ་སློང་སྡེ་
སྣོད་འཛིན་པ་ངག་དབང་ཆོས་གྲགས་ཀྱིས་ཆུ་མོ་ཕག་གི་ལོ་ལ། དཔལ་བཟང་
ལྡན་གྱི་བྱ་འདབས། སྤུ་དཀར་བླ་བྲང་རྫོང་དུ་ལེགས་པར་སྦྱར་བའི་ཡི་གེ་པ་ནི་མེ་
ཏྲི་དྷརྨ་ཀཱིརྟིས་གུས་པས་བགྱིས་སོ།། །།འདིས་ཀྱང་དཔལ་ལྡན་ ས་ སྐྱ་ པའི་
ཡབ་ཆོས་རྒྱུད་གསུམ་མན་ངག་དང་བཅས་པའི་བསྟན་པ་དར་ཞིང་རྒྱས་ལ་ཡུན་
རིང་དུ་འཚོ་ཞིང་གཞེས་པར་གྱུར་ཅིག། །།ཤུབྷཾ་མསྟུ་སརྦ་ཛ་ག་ཏཾ།། །།
དགེ་བ་འདི་ཡིས་ནམ་མཁའི་མཐའ་ཀླས་པའི། །ལུས་ཅན་ཀུན་གྱི་བསོད་
- 191 -

མཁྱེན་བརྩེའི་འོད་སྣང་ལས། པཎ་ཆེན་ངག་དབང་ཆོས་གྲགས་ཀྱི་གསུང་སྐོར།
ནམས་ཡེ་ཤེས་ཚོགས། །མྱུར་དུ་སྒྲུབ་ནས་ཚེ་འདི་ཁོ་ན་ལ། །རྡོ་རྗེ་འཛིན་པའི་ས་
ལ་ འགོད་ པར་ཤོག །བདག་ གིས་ དུས་ གསུམ་ དགེ་ བ་ ཅི་ བསགས་ པ། །ནམ་
མཁའི་མཐར་ཐུག་གྱུར་པའི་སེམས་ཅན་ཀུན། །བླ་མེད་རྡོ་རྗེ་ཐེག་པའི་སྣོད་གྱུར
ཏེ། །ཀུན་ཀྱང་རྡོ་རྗེ་འཛིན་པའི་ས་ཐོབ་ཤོག །
- 192 -